গতবছর ১৪টি কুরবানির পশুর হাট থেকে ১০ কোটি এক লাখ ৭ হাজার ২৬৩ টাকা আয় করেছে দক্ষিণ সিটি করপোরেশন। কিন্তু এবছর সরকার নির্ধারিত দর না ওঠায় ৫টি হাট ইজারা দিতে পারেনি সংস্থাটি। হাটগুলোতেও আশানুরূপ দর পাওয়া যায়নি। এজন্য সংস্থার প্রধান সম্পত্তি কর্মকর্তাকে দায়ী করছেন অনেকেই। অভিযোগ রয়েছে, এই কর্মকর্তা অর্থের বিনিময়ে একটি সিন্ডিকেট তৈরি করে হাটগুলো ইজারা দিয়েছেন। কিন্তু দেশের বাইরে থাকায় এ বিষয়ে তার বক্তব্য নেওয়া যায়নি।